
Grozījumi Ministru kabineta 2022. gada 21. jūnija noteikumos Nr. 359 "Mājas (istabas) dzīvnieku reģistrācijas kārtība"
Izdoti saskaņā ar Veterinārmedicīnas likuma 25. panta 6. punktu un 6.1 punktu
· 1. Izdarīt Ministru kabineta 2022. gada 21. jūnija noteikumos Nr. 359 "Mājas (istabas) dzīvnieku reģistrācijas kārtība" (Latvijas Vēstnesis, 2022, 122. nr.) šādus grozījumus:
· 1.1. izteikt tiesību akta izdošanas pamatojuma norādi šādā redakcijā:
· "Izdoti saskaņā ar Veterinārmedicīnas likuma 25. panta 6. punktu un 6.1 punktu";
· 1.2. papildināt ar 1.3. apakšpunktu šādā redakcijā:
· "1.3. izņēmumus, kad kaķu un mājas (istabas) sesku apzīmēšana ar mikroshēmu un reģistrācija nav obligāta.
·  ";
· 1.3. izteikt 3.1. apakšpunktu šādā redakcijā:
· "3.1. reģistrē suni;";
· 1.4. izteikt 3.2. apakšpunktu šādā redakcijā:
· "3.2. reģistrē kaķi un mājas (istabas) sesku, lai nodrošinātu attiecīgajos normatīvajos aktos dzīvnieku labturības un aizsardzības jomā noteikto prasību izpildi:
· 3.2.1. pirms dzīvnieka nodošanas dzīvnieku viesnīcā;
· 3.2.2. nonākot dzīvnieku patversmē;
· 3.2.3. pirms plānotās dalības izstādē vai citā publiskā pasākumā;
· 3.2.4. kas ir pavairots;
· 3.2.5. pirms atsavināšanas uz atsavinātāja vārda;
· 3.2.6. kas brīvi uzturas ārpus tā īpašnieka vai turētāja lietošanā esošās teritorijas.";
· 1.5. papildināt ar 3.3. apakšpunktu šādā redakcijā:
· "3.3. reģistrē no citas valsts ievestu kaķi un mājas (istabas) sesku saskaņā ar šo noteikumu 3.1 punktā noteikto kārtību;";
· 1.6. papildināt ar 3.1 punktu šādā redakcijā:
· "3.1 Ja kaķi un mājas (istabas) sesku ieved no citas valsts, to reģistrē 10 dienu laikā pēc ievešanas.";
· 1.7. papildināt ar 3.2 punktu šādā redakcijā:
· "3.2 Kaķi un mājas (istabas) sesku, kas ir pavairots, reģistrē 10 dienu laikā pēc mazuļu piedzimšanas.";
· 1.8. papildināt ar 3.3 punktu šādā redakcijā:
· "3.3 Kaķa un mājas (istabas) seska apzīmēšana ar  mikroshēmu un reģistrācija nav obligāta, ja dzīvnieks neatbilst šo noteikumu 3.2. un 3.3. apakšpunktā noteiktajām kategorijām.
·  ";
· 1.9. izteikt 5. punktu šādā redakcijā:
· "5. Dzīvnieku patversmē ievietoto suni, kaķi un mājas (istabas) sesku, kas nav apzīmēts ar mikroshēmu un reģistrēts datubāzē, apzīmē ar mikroshēmu un reģistrē, ievērojot noteikumus par dzīvnieku patversmēm un dzīvnieku viesnīcām.";
· 1.10. izteikt 8.1.2. apakšpunktu šādā redakcijā:
· "8.1.2. šķirni atbilstoši dzīvnieka ciltsrakstos norādītajam;";
· 1.11. papildināt ar 8.1.2.1 apakšpunktu šādā redakcijā:
· "8.1.2.1 ja dzīvniekam nav ciltsrakstu, norāda, ka dzīvnieks ir bezšķirnes un sniedz dzīvnieka aprakstu (krāsu, īpašas pazīmes);";
· 1.12. papildināt ar 8.1.9. apakšpunktu šādā redakcijā:
· "8.1.9. mātes mikroshēmas numuru (ja ir zināms);";
· 1.13. izteikt 9. punktu šādā redakcijā:
· "9. Ja praktizējošs veterinārārsts konstatē, ka suns, kaķis un mājas (istabas) sesks ir apzīmēts ar mikroshēmu un tam ir mājas (istabas) dzīvnieka pase vai vakcinācijas apliecība, bet tas nav reģistrēts datubāzē, praktizējošs veterinārārsts salīdzina dzīvniekam implantētās mikroshēmas numuru ar mājas (istabas) dzīvnieka pasē vai vakcinācijas apliecībā ierakstīto numuru un suni, kaķi un mājas (istabas) sesku reģistrē datubāzē saskaņā ar šo noteikumu 8. punktu.,";
· 1.14. izteikt 10. punktu šādā redakcijā:
· "10. Ja praktizējošs veterinārārsts konstatē, ka suns, kaķis un mājas (istabas) sesks ir apzīmēts ar mikroshēmu, bet nav reģistrēts datubāzē un tam nav mājas (istabas) dzīvnieka pases vai vakcinācijas apliecības, viņš sagatavo un izsniedz mājas (istabas) dzīvnieka pasi un saskaņā ar šo noteikumu 8. punktu reģistrē suni, kaķi un mājas (istabas) sesku datubāzē.";
· 1.15. izteikt 15. punktu šādā redakcijā:
· "15. Dzīvnieku patversme par šo noteikumu 5. punktā minēto mājas (istabas) dzīvnieka reģistrāciju datubāzē:
· 15.1. norēķinās ar praktizējošo veterinārārstu saskaņā ar savstarpēji noslēgto līgumu;
· 15.2. nemaksā šo noteikumu 14.1. apakšpunktā noteikto maksu.";
· 1.16. papildināt ar 16.10. apakšpunktu šādā redakcijā:
· "16.10. dzīvnieka pavairošanas faktu pēc katras mazuļu piedzimšanas, norādot dzimšanas datumu un mazuļu skaitu metienā;";
· 1.17. papildināt ar 16.11. apakšpunktu šādā redakcijā:
· "16.11. suņiem, kas dzimuši līdz 2023. gada 31. augustam, norāda, vai dzīvnieks ir turēts piesiets.";
· 1.18. izteikt 17. punktu šādā redakcijā:
· "17.  Šo noteikumu 16.1. apakšpunktā minēto notikumu ar dzīvnieku 72 stundu laikā reģistrē vienā no šādiem veidiem:
· 17.1. klātienē pie praktizējoša veterinārārsta, pašvaldībā, datu centrā vai valsts un pašvaldības vienotajā klientu apkalpošanas centrā:
· 17.1.1. ierodoties dzīvnieka īpašniekam vai viņa pilnvarotai personai un jaunajam dzīvnieka īpašniekam;
· 17.1.2. ierodoties dzīvnieka īpašniekam vai viņa pilnvarotai personai un iesniedzot jaunā dzīvnieka īpašnieka apliecinātu šo noteikumu 8.2. apakšpunktā minēto informāciju;
· 17.1.3. ierodoties dzīvnieka īpašniekam vai viņa pilnvarotai personai un norādot valsti, kurā dzīvnieks tiks turēts, kā arī jaunā dzīvnieka īpašnieka vārdu (vārdus), uzvārdu (ja dzīvnieks tiks turēts citā valstī);
· 17.2. dzīvnieka iepriekšējam un jaunajam īpašniekam – fiziskai personai (izņemot nerezidentu) – autorizējoties valsts pārvaldes pakalpojumu portālā latvija.lv un ievadot informāciju par īpašnieka maiņu un jaunajam īpašniekam to apstiprinot;
· 17.3. nosūtot datu centram vai veterinārmedicīniskās prakses iestādei esošā un jaunā dzīvnieka īpašnieka elektroniski parakstītu iesniegumu ar šo noteikumu 8.2. apakšpunktā minēto informāciju;
· 17.4. ja dzīvnieks tiek atsavināts uz citu valsti, dzīvnieka īpašnieks vai viņa pilnvarota persona datu centram iesniedz iesniegumu, norādot jaunā dzīvnieka īpašnieka vārdu (vārdus), uzvārdu un dzīvnieka turēšanas valsti.";
· 1.19. izteikt 18. punktu šādā redakcijā:
· "18. Šo noteikumu 16.2., 16.3., 16.4.,16.8. , 16.10. un 16.11. apakšpunktā  minētos notikumus ar dzīvnieku tā īpašnieks vai viņa pilnvarota persona reģistrē datubāzē 72 stundu laikā pēc notikuma vienā no šādiem veidiem:
· 18.1. datu centrā;
· 18.2. pie praktizējoša veterinārārsta;
· 18.3. valsts pārvaldes pakalpojumu portālā www.latvija.lv;
· 18.4. pašvaldībā;
· 18.5. valsts un pašvaldības vienotajā klientu apkalpošanas centrā.";
· 1.20. izteikt 22.4. apakšpunktu šādā redakcijā:
· "22.4. izslēdz no datubāzes mājas (istabas) dzīvnieku, ja 25 gadu laikā pēc tā dzimšanas datuma datubāzē nav reģistrēts neviens notikums ar dzīvnieku;";
· 1.21. izteikt 22.8. apakšpunktu šādā redakcijā:
· "22.8. savā tīmekļvietnē ievieto un uztur to veterinārmedicīniskās prakses iestāžu sarakstu, ar kurām ir noslēgts līgums par mājas (istabas) dzīvnieku apzīmēšanu un reģistrāciju datubāzē. Sarakstā norāda iestādes nosaukumu (fiziskai personai - vārdu, uzvārdu), faktisko adresi un kontakttālruni.";
· 1.22. papildināt ar 26. punktu šādā redakcijā:
· "26. 26. Šo noteikumu 3.2.4. apakšpunkts, 3.2 punkts , 8.1.9. , 16.10. un 16.11. apakšpunkts  stājas spēkā 2025. gada 1. janvārī. 
·  ".
· 2. 

